钦定古今图书集成/明伦汇编/氏族典/第506卷 > 《凌迪知万姓统谱》 > 鹿悆
## 钦定古今图书集成/明伦汇编/氏族典/第506卷 > 《凌迪知万姓统谱》 > 鹿悆

按《北史鹿悆传》：“悆字永吉，济阴乘氏人。祖寿兴，沮渠
氏库部郎。父生，再为济南太守，后卒于淮阳太守。悆
少好阴阳释氏之学，彭城王勰召为馆客。初为真定
公子直国中尉，恒劝以忠廉之节。孝庄时，为御史中
尉，悆兼殿中侍御史，监临淮王彧军。时梁遣其豫章
王综据徐州，综密信通彧，云欲归款，众议谓不然，悆”
遂请行，曰：“综若诚心与之盟约，如其诈也，岂惜一人
命乎？”综降诏封悆定陶子，除员外散骑常侍。永安中，
为右将军、给事黄门侍郎，进爵为侯。虽任居通显，志
在谦退，迎送亲朋，加于畴昔。而自无屋宅，尝假赁居
止，布衣粝食，寒暑不变。孝庄嘉其清洁，时复赐以钱
帛。天平中，除梁州刺史。时荥阳人郑荣业反围州城
城降荣业送悆于关西。